












«...Τα λόγια αυτά γράφουνται για τους αγωνιστές όλου του 
κόσμου. Για κείνους πούπεσαν από βραδίς γεροί, και δεν 
ξημερωθήκανε. Για κείνους που ξυπνούσαν νέοι και 
βραδιαζότανε με άσπρα μαλλιά μέσα στις διεθνείς 
Ασφάλειες. Για κείνους που σπιθοβολά το μάτι τους στη 
λέξη «λευτεριά!». Εκείνοι θα μας καταλάβουν. Μαζί μας θα 
κλάψουν πικρά, μαζί μας προπαντός θα υπερηφανευτοΰν 
για τις μικρές και μεγάλες μας δόξες. Γοάφουνται επίσης και 
για μερικούς, την ώρα που αυτάρκας και ανυποψίαστοι, 
τραβούσαν τη σκανδάλη, το Δεκέμβρη, ενάντια στο λαό. 
Αυτοί, αν δεν προλάβουν να μετανιώσουν οι ίδιοι, θα 
μετανιώσουν γΓαυτούς τα παιδιά τους..» 

«3 Δεκεμβρίου 1944. Στην πλατεία Συντάγματος χιλιάδες 
λαός διαδηλώνει σε απόλυτη τάξη. 

Μες στην ανθρωποθάλασσα, συναντιόμαστε με τον 
Γιώργη, τον δικηγόρο, τρία χρόνια τον ήξερα, έτσι λέγεται. 
Τρελός οπό χαρά μ' αγκαλιάζει: - «Τώρα μπορώ να το 
φωνάζω! Δε φοβάμαι πια! Είμαστε ελεύθεροι! Δεν με λεν 
Γιώργη, λέγομαι...». Δίπλα από τ' Ανάχτορα αστυνομικοί και 
φασίστες εκείνη τη στιγμή μας πυροβολούν στο ψαχνό. 
Κορίτσια δείχνουν τότε τα στήθια τους και τους φωνάζουν: 
Βαράτε εδώ! Είμαστε άοπλοιί Και οι φασίστες τα βαρούν. 
Του Γιώργη τ' όνομα ακόμα δεν το’ μαθό! Οι νεκροί πέφταν 
τώρα γύρω τριγύρω μας ένας - ένας χάμω σαν σπσυργίτια. 

Την άλλη μέρα, 4 Δεκέμβρη, θάψαμε τους νεκρούς μας. Μες 
στη νεκρώσιμη πομπή, μας ξανασκοτώνουν. Την άλλη 
μέρα, 5 του Δεκέμβρη, διαμαρτυρηθήκαμε γιο τους τόσους 
νεκρούς μας. Απ' τα μπαλκόνια των «Βασιλικών», με 
χειροβομβίδες και αυτόματα, μας ξανασκοτώνουν. 



Τότε από μυριάδες στόματα ακούστηκαν τούτα τα λόγια και 
ταυτόχρονα γΐνηκαν τούτες οι πράξεις, που συνεχίστηκαν 
33 μέρες στην Αθήνα και 6 βδομάδες στην υπόλοιπη χώρα. 

-Ο πόλεμος! Ο πόλεμος! Ήρθε πάλι ο πόλεμος! Μας 
σκότωσαν τον άοπλο λαό μας! Στο αίμα τα μουλιάσανε τα 
λάβαρά μας! Στο αίμα του βουτήξαμε τα δάχτυλα και 
γράψαμε εκδίκηση! Ο πόλεμος! Ο πόλεμος! Η αντίσταση 
συνεχίζεται! Τα όπλα μας! Τα όπλα μας! Χτυπήστε τις 
καμπάνες! Βαρέστε τις σάλπιγγες! Να φωνάξουνε τα 
χουνιά! Να βγουν τα συνεργεία! Για τον λαό μας! Το δίκιο και 
τη λευτεριά! Οι Ασφάλειες παραδίνουνται! Οι πουλημένοι 
ξαναπουλιούνται! Οι παραστρατημένοι έρχουνται μ' εμάς! 
Σε 3 μερόνυχτα τις ψάγαμε τις φασιστικές χωροφυλακές! 
Ακόμα λίγο κι ο λαός θα γίνει νοικοκύρης στον τόπο του! Οι 
αντιφασίστες θα ανασάνουν για πάντα! Οι δοσίλογοι θα 
τιμωρηθούν! Τα ξυπόλυτά μας θα παπουτσωθούν! Τα 
στρατόπεδα θα διαλυθούν! Οι φυλακές θα γίνουν 
φροντιστήρια!» 

«..Αυτό, ώσπου κατέθεσε ο ΕΛΑΣ τα όπλα του. Όλοι 
κλάψανε τότε. Όχι μόνο πως ήτανε λαϊκός απελευθερωτικός 
στρατός.Ήταν η αυριανή πνοή... Τώρα θα χρειαστεί να την 
ξανοπεριμένομε..» 

«Κι έτσι δημιουργήθηκε εκείνο το κομμάτι αυτής της 
συνοικίας της πρωτεύουσας. Εδώ βλέπεις τραπεζίτες, 
μεγσλέμπορους, βιομήχανους, κοκότες της πολυτελείας, 
αρχόντισες αξιοπρεπείς, κι ακόμα και κανέναν επιστήμονα. 
Βλέπεις δηλαδή τον κόσμο που έχει κιόλας δυο γενεές 
αριστοκρατίας από πίσω του, καθώς είναι δύσκολο στην 
Ελλάδα να έχεις και περισσότερο, και δίπλα τον ψιλικατζή 
που πέρασε με σάλτα τα γνωστά απαραίτητα στάδια της 
κεφαλαιοκρατικής εξέλιξης και ο ίδιος είναι σήμερα και ο 
ιδιοκτήτης και ο διευθυντής πολύπλευρης επιχείρησης, που 
έχει πια όλα τα εφόδια για να περάσει σε τραστ. 



Από τούτον τον κόσμο βγαίνουν οι υπουργοί, και φυσικά 
και οι πρωθυπουργοί. Από τούτον τον κόσμο βγαίνουν οι 
στυλοβάτες του ελληνικού παλατιού, αλλά φυσικά και της 
βασιλευόμενης ή όχι δημοκρατίας. 

Αυτός ο κόσμος ταΐζει και τη φτωχολογιά για να μην τα 
τινάξει απ'την πείνα, την παίρνει δηλαδή για υπηρέτες στα 
σπίτια του, για εργάτες στη δουλειά του, και ακόμα και για 
ψηφοφόρους τυχαίνει συχνά να την παίρνει, τάζοντας της 
φυσικά τσουβαλάκια με καρβέλια σε όλων των ειδών τις 
εκλογές. Κι είναι κι αυτό ομολογουμένως μια κάποια 
σημαντική λεπτομέρεια.» 

Μέλπω Αξιώτη 

Ακούγονται αποσπάσματα από το χρονικό: «Απάντηση σε 
5 ερωτήματα», το μυθιστόρημα: «Εικοστός αιώνας», τα 
διηγήματα: «Σύντροφοι, καλημέρα!», «Χερ Ντόκτορ». 


Επιμέλεια παράστασης: Ελισάβετ Αντάπαση 


Ευχαριστίες: 

Στον Πέρη για την καθοδήγηση του, στο Θάνο για την τεχνική 
υποστήριξη, στη Μαρία και το επιτελείο της, στη Δανάη, στη 
Δούλα, στον Αρη, στη Βάσω, στην Αφροδίτη, στο Φώτη, στη 
Θάλεια, στην Ανυ, στον Σπόρο Φ., στην Ελένη, στον αδελφό μου 
Γιάννη, στη κατάληψη Παπουτσάδικο, στο Ελευθεριακό στέκι 
Πικροδάφνη, στο κατειλημμένο ΒΟΞ, σε όλους όσους 
δημιουργούν και στηρίζουν δομές αυτοοργανωμένης έκφρασης, 
σε όλους όσους δεν παραδίνουν τα όπλα μέχρι την πολυπόθητη 
λαοκρατία. 


ί. Μ. 



